CELEX: 31965R0165
Language: el
Date: 1965-12-09 00:00:00
Title: Κανονισμός αριθ. 165/65/ΕΟΚ του Συμβουλίου της 9ης Δεκεμβρίου 1965 περί παρατάσεως της προθεσμίας μη εφαρμογής του κανονισμού αριθ. 17 του Συμβουλίου επί των σιδηροδρομικών, οδικών και εσωτερικών πλωτών μεταφορών

Avis juridique important

|

31965R0165

Κανονισμός αριθ. 165/65/ΕΟΚ του Συμβουλίου της 9ης Δεκεμβρίου 1965 περί παρατάσεως της προθεσμίας μη εφαρμογής του κανονισμού αριθ. 17 του Συμβουλίου επί των σιδηροδρομικών, οδικών και εσωτερικών πλωτών μεταφορών  

Επίσημη Εφημερίδα αριθ. 210 της 11/12/1965 σ. 3141 - 3141 Φινλανδική ειδική έκδοση: Κεφάλαιο 8 τόμος 1 σ. 0038  Ελληνική ειδική έκδοση: Κεφάλαιο 07 τόμος 1 σ. 0070  Σουηδική ειδική έκδοση: Κεφάλαιο 8 τόμος 1 σ. 0038  Ισπανική ειδική έκδοση: Κεφάλαιο 07 τόμος 1 σ. 0097  Πορτογαλική ειδική έκδοση : Κεφάλαιο 07 τόμος 1 σ. 0097 

ΚΑΝΟΝΙΣΜΟΣ αριθ. 165/65/ΕΟΚ ΤΟΥ ΣΥΜΒΟΥΛΙΟΥ της 9ης Δεκεμβρίου 1965 περί παρατάσεως της προθεσμίας μη εφαρμογής του κανονισμού αριθ. 17 του Συμβουλίου επί των σιδηροδρομικών, οδικών και εσωτερικών πλωτών μεταφορώνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΟΙΚΟΝΟΜΙΚΗΣ ΚΟΙΝΟΤΗΤΟΣ,  Έχοντας υπόψη:  τη συνθήκη περί ιδρύσεως της Ευρωπαϊκής Κοινότητος, και ιδίως το άρθρο 87,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής(2),  Εκτιμώντας:  ότι κατ' εφαρμογή του κανονισμού αριθ. 141 του Συμβουλίου(3) ο κανονισμός αριθ. 17 του Συμβουλίου(4) περί εφαρμογής των άρθρων 85 και 86 της συνθήκης δεν εφαρμόζεται στις συμφωνίες, αποφάσεις και εναρμονισμένες πρακτικές στον τομέα των μεταφορών που έχουν ως αντικείμενο ή αποτέλεσμα τον καθορισμό τιμών και όρων μεταφοράς, τον περιορισμό ή τον έλεγχο της προσφοράς μεταφορών ή την κατανομή των αγορών μεταφορών, ούτε στις περιπτώσεις δεσπόζουσας θέσεως εντός της αγοράς μεταφορών κατά την έννοια του άρθρου 86 της συνθήκης- ότι κατ' εφαρμογή του άρθρου 3 του ιδίου κανονισμού η διάταξη αυτή ισχύει μέχρι την 31η Δεκεμβρίου 1965 όσον αφορά τις σιδηροδρομικές, οδικές και εσωτερικές πλωτές μεταφορές- ότι ο ίδιος κανονισμός προβλέπει, λαμβάνοντας υπόψη μέτρα που θα ήταν δυνατό να ληφθούν στο πλαίσιο της κοινής πολιτικής μεταφορών, τη θέσπιση καταλλήλων διατάξεων για την εφαρμογή των κανόνων ανταγωνισμού στον τομέα των σιδηροδρομικών, οδικών και εσωτερικών πλωτών μεταφορών- ότι τα μέτρα αυτά δεν ελήφθησαν ακόμη από το Συμβούλιο- ότι είναι αναγκαίο επομένως να παραταθεί η προθεσμία που προβλέπεται στο άρθρο 3 του κανονισμού αριθ. 141,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο μόνο Η έκφραση "μέχρι την 31η Δεκεμβρίου 1965" που αναφέρεται στο άρθρο 3 του κανονισμού αριθ. 141 του Συμβουλίου αντικαθίσταται από την έκφραση "μέχρι την 31η Δεκεμβρίου 1967".  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 9 Δεκεμβρίου 1965.  Για το Συμβούλιο Ο Πρόεδρος E. COLOMBO (1) ΕΕ αριθ. 205 της 11. 12. 1964, σ. 3504/64.  (2) ΕΕ αριθ. 103 της 12. 6. 1965, σ. 1792/65.  (3) EΕ αριθ. 124 της 28. 11. 1962, σ. 2751/62.  (4) ΕΕ αριθ. 13 της 21. 2. 1962, σ. 204/62.